কবিতা তিনি বরাবরই লিখতেন। আর গতবছর থেকে সুরুচি সংঘের পুজোর জন্য তো গানও লিখছেন তিনি। যে পুজোর কর্তা আবার মমতার অন্যতম ভরসা রাজ্যের মন্ত্রী অরূপ বিশ্বাস। এবারেও সুরুচি সংঘের থিম সং লিখেছেন রাজ্যের মুখ্যমন্ত্রী মমতা বন্দ্যোপাধ্যায়। হাজারো ব্যস্ততার মধ্যেই ‘পৃথিবী একটাই দেশ’ গানটি লিখে ফেলেছেন রাজ্যের মুখ্যমন্ত্রী এবং তৃণমূল সুপ্রিমো।
এবছর মমতার লেখা গানে সুর দিয়েছেন জিৎ গঙ্গোপাধ্যায়। গানটি গেয়েছেন পলক মুচ্ছল। শুধু তাই নয়, গানটি নিয়ে একটি ঝকঝকে মিউজিক ভিডিও তৈরি করা হয়েছে। মিউজিক ভিডিওটি পরিচালনা করেছেন চিত্র পরিচালক কৌশিক গঙ্গোপাধ্যায়, তাঁকে সাহায্য করেছেন চূর্ণি গঙ্গোপাধ্যায়। এবারে
দেখে নিন মুখ্যমন্ত্রীর লেখা সেই গানের মিউজিক ভিডিও—